**Gaelscoil Dara - Socruithe don Athoscailt**

Bunphrionsabail

* Tá freagracht ar an scoil gach iarracht a dhéanamh chuile dhuine den phobal scoile a choinneáil slán sábháilte – idir páistí, tuismitheoirí agus foireann. Tá an plean seo curtha le chéile le iarracht a dhéanamh cinntiú go mbeidh an scoil in ann an dualgas sin a chomhlíonadh.
* Ag glacadh leis an gcomhairle ón bhFeidhmeannach Sláinte agus an Roinn Oideachais agus Scileanna, tá sé molta gur fearr do na páistí freastal ar scoil 5 lá na seachtaine agus don lá iomlán. Tá an plean seo curtha le chéile chun é sin a bhaint amach.
* Ní féidir an riosca Covid 19 a phiocadh suas a laghdú go hiomlán ach le comhoibriú ó chuile dhuine den phobal scoile is féidir an riosca go dtiocfaidh an víreas taobh istigh de gheataí na scoile a laghdú agus an riosca go scaipfeadh sé dá bharr sin.
* Chomh maith le comhoibriú beidh solúbthacht agus dea-thoil chuile dhuine riachtanach le bheith in ann an plean seo a chur i bhfeidhm.

Plean na Scoile

* Fillfidh na páistí ar fad ar scoil agus oibreoidh na ranganna i gcóras boilgeoga neamhspleácha.
* Beidh an scoil ar fad roinnte ina dhá shraith le amannta éagsula tosaithe, sosanna agus amannta dul abhaile.
* Beidh na sraitheanna comhdhéanta de ranganna ó Naíonáin go Rang 6.
* Beidh na gnáth sosanna ag na páistí ach ag amannta éagsula.
* Taobh istigh de na ranganna beidh grúpaí beaga eile déanta den rang agus déanfar gach iarracht na grúpaí a choinneail 1m. ó chéile chomh maith agus is féidir.
* Beidh díghalrán do na lámha ar fáil ar chuile dhoras isteach sa scoil agus i ngach seomra ranga agus seomra tacaíocht foghlama.

**Clár Ama**

|  |  |
| --- | --- |
| **Clar Ama Sraith A** | **Clár Ama Sraith B** |
| **8.30-8.40 Scoil ag tosú****10.30 Am Sosa****10.45 Ranganna ar ais****12.10 Am Lón****12.35 Ranganna ar ais****1.20 Naíonáin ag críochnú****2.20 Rang 1 – 6 ag críochnú** | **8.40– 8.50 Scoil ag tosú** **10.50 Am Sosa****11.05 Ranganna ar ais****12.40 Am Lón****1.05 Ranganna ar ais****1.30 Naíonáin ag críochnú****2.30 Rang 1 – 6 ag críochnú**  |

|  |  |
| --- | --- |
| **Ranganna i Sraith A****Am tosaithe 8:30** | **Ranganna i Sraith B****Am tosaithe 8.40** |
| **Naí. Bheaga 1****Naí. Mhóra 1****Naí. Mhóra 2****Rang 1(1)****Rang 2 (1)****Rang 3 (1)****Rang 4 (1)****Rang 5 (1)****Rang 6 (1)** | **Naí. Bheaga 2****Naí. Bheaga 3****Naí. Mhóra 3****Rang 1(2)****Rang 2 (2)****Rang 3 (2)****Rang 4 (2)****Rang 5 (2)****Rang 6 (2)** |

**Bealaí isteach sa scoil agus amach as an scoil.**

|  |  |
| --- | --- |
|  | **Uimhir** |
| **An doras nua san áit tógála (an ceann is gaire don gheata)** | **1** |
| **Príomh-dhoras na scoile** | **2** |
| **An chéad doras isteach sa Halla** | **3** |
| **An dara doras isteach sa Halla** | **4** |
| **An doras ar dheis don Naíonra** | **5** |
| **An doras ar chúl na scoile ( trasna ó áit spraoi na Naí. )** | **6** |
| **An doras ar chúl na scoile sa chúinne**  | **7** |

**Bealaí isteach sa scoil agus amach as an scoil do na ranganna éagsula;**

|  |  |  |  |
| --- | --- | --- | --- |
| **Múinteoir** | **Rang** | **Doras** | **Seomra** |
| **Múinteoir Róisín** | **Naí.Bheaga (3)** | **1** |  |
| **Múinteoir Elaine** | **Naí.Bheaga (2)** | **1** |  |
| **Múinteoir Clíodhna** |  **Naí.Bheaga (1)** | **1** |  |
| **Múinteoir Róisín Ní N.** |  **Naí.Mhóra (3)** | **2** |  |
| **Múinteoir Martina** |  **Naí.Mhóra (2)** | **2** |  |
| **Múinteoir Siobhán** |  **Naí.Mhóra (1)** | **2** |  |
| **Múinteoir Amy** |  **Rang 1 (1)** | **3** |  |
| **Múinteoir Órlaith** |  **Rang 1 (2)** | **3** |  |
| **Múinteoir Gearóidín** | **Rang 2 (1)** | **5** |  |
| **Múinteoir Pádraig** | **Rang 2 (2)** | **5** |  |
| **Múinteoir Rút** | **Rang 3 (1)** | **4** |  |
| **Múinteoir Aoife/ Siobhán** | **Rang 3 (2)** | **4** |  |
| **Múinteoir Colm** | **Rang 4 (1)** | **6** |  |
| **Múinteoir Caoimhín** | **Rang 4 (2)** | **6** |  |
| **Múinteoir Danielle** | **Rang 5 (1)** | **7** |  |
| **Múinteoir Sarah** | **Rang 5 (2)** | **7** |  |
| **Múinteoir Mícheál** | **Rang 6 (1)** | **7** |  |
| **Múinteoir Mari** | **Rang 6 (2)** | **7** |  |

**Ag teacht ar scoil ar maidin**

**N.B.** Ní bheidh muid in ann feitheoireacht na maidine a chur ar fáil mar go mbeidh na páistí ag dul díreach chuig na seomraí ranga seachas an halla.

**Beidh cúram iarscoile “Gliondara”, ar fáil mar is gnáth.**

**Ar maidin**

Caithfidh tuismitheoirí a bheith in am ag teacht chun páistí a bhailiú ar maidin agus um thrathnóna.

Ba cheart go dtiocfadh gach grúpa ar scoil ag an am tosaithe atá leagtha amach.

**Sraith A 8.30 - 8.40**

**Sraith B 8.40 - 8.50**

Ba mhór linn bhur gcomhoibriú leis an gclár ama seo chun laghdú a dhéanamh ar an méid daoine a bheidh ag bailiú le chéile ar shuíomh na scoile ag am ar bith agus chun an pobal scoile a choinneáil slán sábháilte.

* Níl cead ach ag tuismitheoirí nó cúramóirí atá i dtogha na sláinte, gan aon siomptóim den ghalar Covid 19 nó daoine go bhfuil an coraintín 14 lá comhlíonta acu , páistí a thabhairt ag an scoil agus a bhailiu ón scoil.
* Ní cóir do thuismitheoir ata san catagóir árdriosca , páistá a thabhairt ag an scoil ná a bhailiu ón scoil , ar mhaithe leo féin a chosaint
* Beidh amannta éagsula tosaithe ann - 8.30 agus 8.40
* Ar a theacht isteach i gclós na scoile ba cheart go dtiocfadh an tuismitheoir agus an páiste díreach go dtí an áit atá leagtha amach le dhul isteach.
* Ba cheart go mbainfí úsáid asna marcanna buí atá ar an talamh chun scaradh sóisialta a choinneáil.
* Tá marcanna buí ar an talamh agus muna bhfuil ceann acu ar fáil caithfidh páistí fanacht sna carranna nó lena dtuismitheoirí/ cúramóirí go mbeidh spás ar fáil, chun scaradh sóisialta 2m a chomhlíonadh.
* Caithfidh tuismitheoirí fanacht lena bpáistí go n-imíonn siad isteach sa scoil.
* Caithfidh tuismitheoirí a chinntiú go mbeidh páistí lena dtaobh i gcónaí agus gan aon chaidreamh a bheith acu le páistí eile sa chlós.
* Tabharfaidh múinteoir /cúntóir riachtanais speisialta cuireadh don pháiste dul isteach an doras cuí.
* Déanfaidh na páistí na lámha a dí-ghalrú agus iad ag dul isteach an doras.Ba cheart go mbeadh lámha na bpáistí saor chun an dí-ghalrú a dheanamh (smaoinigh ar mhála scoile ar an droim).
* Ní bheidh cead ag aon duine fásta ach amháin baill foirne dul isteach sa scoil.
* Is feidir teachtaireacht do mhúinteoir a sheoladh ar ríomhphost, an dialann scoile a úsaid nó glaoch ar oifig na scoile.
* Caithfidh tuismitheoirí clós na scoile a fhágáil ar an bpointe a bhéas an páiste scaoilte isteach ar scoil.
* Má tá níos mó na páiste amháin ag tuismitheoir fanfaidh na páistí leo agus nuair atá an chéad páiste imithe isteach rachaidh siad ar aghaidh go dtí an chéad áit eile.

**Ag deireadh an Lae**

Beidh amannta éagsula ag na ranganna ag críochnú ag deireadh an lae (féach na boscaí Sraith A+ B)

I gcás páistí níos óige Naíonáin – Rang 1

* Caithfidh tuismitheoirí líne a dhéanamh ag an doras cuí ag fanacht 2m amach óna chéile agus fanacht ansin ar an bpáiste.
* Tabharfaidh an múinteoir ranga an páiste ag an doras chuig na tuismitheoirí duine ar dhuine.

Páistí níos sine Rang 3- Rang 6

* Fanfaidh na tuismitheoirí taobh amuigh ina gcarranna chun scaradh sóisialta a dhéanamh agus iad ag fanacht leis an bpáiste.
* Scaoilfidh an múinteoir ranga amach na neadracha i ndiaidh a chéile chun teagmháil a laghdú.
* Caithfidh gach duine an clós a fhágail ar an bpointe nuair atá na páistí bailithe.
* Ní scaoilfear éinne isteach sa scoil gan coinne nó cead a bheith faighte roimhré.

Bailiú paistí i rith an lae

Má ta ar thuismitheoir paiste a bhailiú I rith an lae leanfar na treoracha seo a leanas:

* Nuair a thagann an tuismitheoir chuig an scoil cuireann siad glaoch ar oifig na scoile ón gcarr le cur in iúl go bhfuil siad ann.
* Tabharfaidh ball den fhoireann scoile an páiste ón rang chuig an tuismitheoir.
* Caithfidh an té atá ag bailiú an phaiste a chuid dindiúirí a thabhairt don bhall foirne don chomhad teagmhála.
* Níor cheart d’aon duine fásta dul isteach sa scoil mura mbíonn cuireadh faighte roimhré